n_a
Language: Swahili | Genre: Creative_writing

SIKU YA FURAHA

  Ilikuwa siku ya Jumamosi mwezi wa tisa tarehe ishirini na tano mwaka
  wa 2021.Siku hiyo ilikuwa harusi ya binamu wangu anayeitwa Mariam.
  Alirauka asubuhi na mapema kabla ya jogoo wa kwanza kupasua wingu.
  Shangazi yetu alikwenda kumpamba na kumng’arisha

  Ilipofika.saa tatu, alikuwa ashamalizwa na ako tayari kutoka. Wageni
  wengi walijaa kwa boma la mjomba wangu. Wengine walikwenda na kuanza
  kupika vyakula na vitumbua Binamu wangu nami tulipotaka kunyooshwa
  nywele, tuliwaona watu wa bwana harusi naye wakipita wakikwenda kwa
  akina bibi harusi.

  Walipofika walikwenda kwa nyanya yetu mmoja aliyekula chumvi nyingi.
  Alipokwenda huko alikutana na bibi harusi alikuwa ashakaa. Baadaye
  wakafunga ndoa. Masaa yalipokwenda bwana alikwenda kwao iliamngoje
  bibi yake. Baba yangu akaja kutuita ilitwende tupige picha na bibi
  harusi.

  Tulipoingia alipo tulimuona, ameumbwa akaumbika akapambwa akapambika.
  Alikuwa na shingo ya upanga na kiono cha nyingo Tulimsongea na
  tukapigwa picha naye. Baba na mjomba ndio waliotupiga picha.
  Tulipotoka tulirudi na tukala vyakula aina pilau, biriani, chapati,
  wali, vibanzi, sharubati na kadhalika.

  Tulipomaliza kula ilikuwa saa kumi. Tulikwenda ndani na tukavaa nguo
  zetu za kitamaduni. Tulichukua saa moja kujitayarisha sisi sote.
  Ilipofika saa kumi na moja jioni, tulijianda na kuondoka. Tulipofika
  uwanjani wa harusi, tuliwaona watu wengi wamejaa na hatukupata viti
  vya kukalia.

  Ilibidi tuende nyumbani tukachukue viti vilivyoachwa kule na wale
  walioleta bwana harusi kutoka kwake. Mimi nilijibebea na nikabebea
  mama yangu, binamu yangu alijibebea na akambebea mama yake, naye
  rafiki yetu anayeitwa Nusra alibeba tatu na mjomba wetu anayeitwa
  Adamu alivibeba viti vitatu pia.

  Baada ya kuvibeba viti hivyo tulirudi nazo harusini.. Tulipofika
  tuliambiwa kuwa lori kubwa ilikuwa imekuja na viti

  vingine vingi. Tuliviweka vyetu na tukavikalia. Gari lingine lenye
  rangi ya jivu likaja na likasimama karibu na hema la bwana harusi.

  Msimamizi mziki aliweka mziki na watu wakaanza kukatika. Watu
  walikatika hadi saa moja. Baadaye waliita Amisa na babake msichana
  mmoja mdogo na babake walisimama mbele. Msimamizi mziki akaweka mziki
  wa bongo Msichana huyo na babake walianza kukatika.

  Watu wengi walifurahi na kuwapatia pesa. Ilipofika saa moja na nusu,
  shangazi na binamu yangu mdogo walirudi nyumbani.Sisi tulichukua viti
  vyetu tukavipanga na tukaja nyumbani.

  Shangazi alisonga ugali na akapika mboga na tukala. Hakuna aliyetaka
  kutoa nguo aliyekuwa nayo. Kwanza mama alitoa mtandio na akalala hivyo
  nasi tukamfuata na tukalala fofofo.